Diari Oficial de la Generalitat Valenciana


Sumari del DOGV 5016, del 30-05-2005 (2005/5422)

Acord de 11 de març del 2005, de la Comissió Territorial d'Urbanisme de València, relatiu a l'expropiació pel procediment de taxació conjunta dels immobles afectats per la construcció d'un col·legi públic al municipi d'Ademuz.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5016

Data del DOGV
:   30-05-2005

Secció del DOGV
:   V. ALTRES ANUNCIS - F) EXPROPIACIONS

Número del document
:   2005/5422


Data del document
:   11-03-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Ademuz
    * administració local
    * expropiació

Acord de 11 de març del 2005, de la Comissió Territorial d'Urbanisme de València, relatiu a l'expropiació pel procediment de taxació conjunta dels immobles afectats per la construcció d'un col·legi públic al municipi d'Ademuz. [2005/5422]
  
Vist l'expedient remés per l'Ajuntament d'Ademuz, relatiu a l'expropiació pel procediment de taxació conjunta dels immobles afectats per la construcció d'un col·legi públic al municipi d'Ademuz, i de conformitat amb els següents,
  
Antecedents de fet
  
Primer. L'expedient es va sotmetre a informació pública mitjançant un acord del Ple de l'Ajuntament de data 20 de juliol del 2004, i s'ha publicat en el tauler d'anuncis d'aquest ajuntament, DOGV (núm. 4821, de 17.08.04), BOP (núm. 200, de 23.08.04), i diari Las Provincias (23.08.04). Durant el termini d'exposició pública s'han presentat diversos escrits d'al·legacions, dels quals l'administració actuant ha emés informe
  
En data 10 de gener del 2005 va tenir entrada en el Registre de la Comissió Territorial d'Urbanisme, ofici de l'Ajuntament d'Ademuz mitjançant el qual traslladava l'escrit d'al·legacions del Sr. Carlos Manzano Pastor, en el qual es manifesta disconformitat amb la valoració donada als seus béns i on se sol·licita a l'Ajuntament l'expropiació total del seu immoble (article 23 de la Llei d'expropiació forçosa).
  
Segon. El projecte consta de plànols en els quals es determina l'àmbit territorial, fixació raonada del preu dels immobles i fulls de preu just individualitzats, per la qual cosa està complet i compleix el que estableix l'article 135 del Text refós de la Llei del sòl de 1976.
  
Tercer. Ademuz disposa de normes subsidiàries de planejament, aprovades definitivament per la Comissió Territorial d'Urbanisme en data 22 de febrer de 1993, que van ser objecte de la modificació de les normes subsidiàries núm. 1 bis, aprovada definitivament per la Comissió Territorial d'Urbanisme en data 2 d'octubre del 2002.
  
Quart. L'objecte de l'expedient és l'expropiació pel procediment de taxació conjunta dels terrenys i edificacions afectats per la construcció de l'esmentat col·legi públic.
  
Cinqué. Durant la tramitació de l'expedient es va sol·licitar informe amb data 20 de gener del 2005, a la Gerència Regional del Cadastre de la Delegació del Ministeri d'Economia i Hisenda.
  
En data 25 de febrer del 2005 va tenir entrada en el Servei Territorial de Planificació i Ordenació Territorial de València l'informe de la Gerència Regional del Cadastre, en el qual, en resum, s'indica el següent:
  
1. Pel que fa a la valoració del sòl, es tracta de sòl urbà pel qual és d'aplicació l'article 28 de la Llei 6/1998, on s'especifica que el valor del sòl es determinarà per aplicació a l'aprofitament resultant del corresponent àmbit de gestió en què estiga inclòs el valor bàsic de repercussió més específic en les ponències de valors cadastrals.
  
El punt 4 d'aquesta vigència estableix que en els supòsits d'inexistència o pèrdua de vigència dels valors de les ponències de valors cadastrals, s'aplicaran els valors de repercussió obtinguts pel mètode residual.
  
La ponència per al municipi d'Ademuz es va aprovar l'any 2003 amb efecte del 2004. En aquest període de temps s'han produït variacions en el planejament en la zona afectada sense que la ponència haja sigut actualitzada, per la qual cosa pot considerar-se que els seus valors han perdut la seua vigència.
  
En la taxació conjunta s'han aplicat valors obtinguts correctament pel mètode residual, d'acord amb el mercat immobiliari.
  
?Així, els criteris de valoració del sòl utilitzats en el projecte de taxació conjunta de referència es consideren conformes amb els criteris fixats en l'article 28 de la Llei 6/1998?.
  
2. Pel que fa a la valoració de les construccions, aquestes han sigut valorades conforme a la normativa cadastral en funció del seu cost de reposició, corregit segons l'antiguitat, l'ús i estat de conservació. El mòdul bàsic de construcció utilitzat en la taxació ha sigut de 590 euros/m2 construït, superior al mòdul vigent per al municipi que és de 364'81 euros/m2 (MBC6), segons Ordre de 18 de desembre del 2000 per la qual s'aprova el mòdul M per a la determinació dels valors del sòl i construcció dels béns immobles de naturalesa urbana en les valoracions cadastrals.
  
?Així, els criteris utilitzats per a la valoració de les construccions en el projecte de taxació conjunta de referència es consideren conformes amb els criteris fixats en l'article 31 de la Llei 6/1998.-
  
En resum, la valoració, en allò referent al sòl i construccions, es troba conforme a la normativa vigent.
  
SISÉ. La Comissió Informativa de la Comissió Territorial d'Urbanisme de València, en la sessió realitzada el 4 de març del 2005, va emetre un informe relatiu al projecte que ens ocupa, complint així el que preceptua l'article 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Fonaments de dret
  
Primer. L'aprovació definitiva dels projectes d'expropiació per taxació conjunta correspon a la Comissió Territorial d'Urbanisme, conforme al que estableixen els apartats del 6 al 8 de l'article 202 del Reglament de Gestió Urbanística, aprovat pel Reial decret 3288/1978, de 25 d'agost, (en endavant RGU) i en l'article 10.e del Reglament d'òrgans urbanístics de la Generalitat Valenciana, aprovat per Decret 201/2003, de 3 d'octubre, del Govern Valencià.
  
La resolució d'aprovació definitiva de la Comissió Territorial d'Urbanisme haurà de limitar-se a un mer control de legalitat, sense cap valoració de l'oportunitat del projecte i al mateix temps, la intervenció d'aquest òrgan ho serà sense perjudici de la ulterior actuació del jurat provincial d'expropiació, que serà qui en última instància, si hi ha oposició dels expropiats, resoldrà sobre el preu just. Així les coses, la intervenció de la Comissió haurà de limitar-se a la comprovació que la tramitació del projecte s'ha ajustat a la normativa vigent, que la documentació és suficient per a complir els preceptes legals i que el mètode de valoració efectuat s'ha ajustat als procediments legals.
  
L'article 23 de la Llei 6/1998, de 13 d'abril, sobre règim del sòl i valoracions (en endavant LRSV) disposa que ?a l'efecte d'expropiació, les valoracions del sòl s'hauran d'efectuar d'acord amb els criteris establits en aquesta llei, siga quina siga la finalitat que la motive i la legislació, urbanística o d'un altre caràcter, que la legitime?. D'aquesta manera, en aquest simple control de legalitat que ens ocupa del que es tractarà fonamentalment és de comprovar l'adequació del projecte a aquesta llei i a la normativa complementària d'aquesta.
  
Segon. L'expedient ha tramitat conforme al que estableix l'art. 138 i següents del Text refós de la llei del sòl de 1976, per la qual cosa s'han complit les garanties procedimentals exigibles.
  
Tercer. L'expedient està complet, amb la qual cosa es compleix el que estableix l'article 202 del Reglament de gestió urbanística.
  
Quart. La valoració del sòl ha d'efectuar-se seguint els criteris de l'article 28 de LRSV pel fet de tractar-se de sòl urbà.
  
Cinqué. La Gerència Regional del Cadastre de València del Ministeri d'Economia i Hisenda va emetre un informe amb data 18 de febrer del 2005 (entrada en el Registre de la Comissió Territorial de data 25 de febrer del 2005, que conclou que els criteris de valoració del sòl i de les construccions en el projecte de referència es consideren conformes amb els criteris fixats per la Llei 6/1998.
  
Sisé. Respecte de les al·legacions presentades, el seu objecte fonamental són qüestions relatives a la falta de conformitat amb la valoració fixada i han tenen l'informe de l'Ajuntament conforme a dret. En relació amb aquesta qüestió, cal reiterar els arguments a què es refereix el fonament de dret primer d'aquest acord.
  
A idèntica conclusió cal arribar respecte a l'escrit del Sr. Carlos Manzano Pastor, amb l'excepció de la petició a l'Ajuntament d'expropiació total de parcel·la.
  
S'han estimat alguns dels extrems apuntats en les al·legacions (correcció d'errades de la citació de la data d'aprovació definitiva de les normes susbsidiàries, errada de la citació literal de l'article 28.4 de la Llei 6/1998, tipologia edificatòria, coeficient d'antiguitat, plantacions, errada de la citació del domicili i DNI de propietaris afectats i superfície total de la finca núm. 20 del projecte) i totes han sigut contestades conforme a dret.
  
A la vista del que antecedeix, la Comissió Territorial d'Urbanisme, en sessió realitzada l'11 de març del 2005, acorda:
  
Primer. Aprovar definitivament el Projecte d'expropiació forçosa per taxació conjunta per a la construcció del col·legi públic d'Ademuz.
  
Segon. Aprovar les valoracions de béns i drets que s'han d'expropiar.
  
Tercer. Declarar la urgent ocupació dels béns i drets afectats.
  
Contra aquest acord, que no posa fi a la via administrativa, pel que fa al punt 3, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció d'aquesta notificació.
  
Tot això, sense perjudici que es puga exercir qualsevol altre recurs o acció que es considere oportú.
  
Respecte dels punts 1 i 2, no hi cap cap recurs pel fet de tractar-se d'actes de tràmit que no donen lloc a la impossibilitat de continuar un procediment ni produeixen indefensió.
  
Així mateix, escau notificar aquesta resolució a les persones interessades titulars de béns que figuren en el projecte d'expropiació, adjuntant-hi còpia del corresponent full de preu just i indicant-los que, en el termini dels 20 dies hàbils següents al de recepció d'aquesta notificació podran manifestar per escrit davant d'aquesta Comissió Territorial d'Urbanisme la seua disconformitat amb la valoració establida en l'expedient aprovat. Si en aquest termini les persones interessades no formulen oposició a la valoració, s'entendrà acceptada la que es fixa en aquest acte d'aprovació de l'expedient, entenent-se determinat el preu just definitivament i de conformitat.
  
Aquesta comissió donarà trasllat dels fulls d'apreuament impugnats, juntament amb l'expedient, al Jurat Provincial d'Expropiació Forçosa de València, i la taxació dels béns es farà d'acord amb els criteris de valoració establits en la Llei sobre règim del sòl i valoracions.